In-depth studies of glucagon sensitivity to glucose and lipid kinetics, IGF1 axis, liver histology and lipid intermediates in Non-alcoholic fatty liver disease
Independent Research Fund Denmark
Aarhus Universitetshospital
De seneste årtier er befolkningen blevet tiltagende overvægtig og derfor ramt af overvægtsrelateret diabetes og fedtlever (NAFLD), som findes hos op til 30% af mennesker i den vestlige verden. NAFLD kan potentielt give anledning til øget sygelighed og dødelighed, og især den sværere form for NAFLD, non-alkoholisk steatohepatitis (NASH), giver risiko for hjertekarsygdom og skrumpelever. Der forskes intensivt i, hvordan NAFLD udvikler sig, for at man mere effektivt kan forebygge og behandle. Der findes aktuelt ikke godkendte lægemidler mod NASH. Vi ved at NAFLD opstår hos patienter med unormal lipid- og glucoseomsætning i leveren. Især er glucose- og lipidproduktionen øget i leveren, og triglycerid eksporteres til blodbanen. Hormonet glucagon er en vigtig regulator af leverens lipid- og glucoseregulation, men vi ved aktuelt ikke om glucagons effekt er påvirket hos NAFLD patienter. Vi ønsker at undersøge glucagons effekt på især lipidomsætningen hos 12 raske, 12 patienter med mild NAFLD og 12 patienter med NASH med avancerede metoder. Vores hypotese er at NAFLD patienter har en påvirket lipid- og glucoseomsætning under infusion af glucagon, hvilket bl.a. resulterer i at NAFLD patienter frisætter for meget triglycerid og glucose til blodet, og at forandringerne er størst hos NASH patienter. Resultaterne vil hjælpe til at identificere nye behandlinger for NAFLD og dermed danne grundlag for fremtidige studier i NAFLDs udvikling og behandling, lokalt og internationalt.
Research Projects (Max 10 MDKK) / DFF-Forskningsprojekt1 / grant